སྔོན་མ་རྒྱལ་པོ་དང་བླ་ཆེན།དཔོན་རིགས་རྣམས་ཕར་ཚུར་འགྲོ་སྐབས།རྟ་ལ་བཞོན་ནས་འགྲོ་ཞིང་།རྟ་དྲེལ་སོགས་ལ་བཞོན་པའི་བྱ་བའི་ཞེ་ས་ལ་ཆིབས་ཟེར།འདས་པ་ལ་བཅིབས་སམ་ཆིབས།ད་ལྟ་བར་འཆིབ།མ་འོངས་པར་བཅིབ།སྐུལ་ཚིག་ཏུ་ཆིབས་ཇི་ལྟར་མིག་གིས་ལྟ་བའི་ཞེ་ཚིག་གཟིགས་་ཞེས་པ་ལས།ལྟད་མོ་ལ་གཟིགས་མོ་དང་།ལྟ་ཆས་ལ་གཟིགས་ཆསལྟ་སྣང་དང་མཐོང་སྣང་ལ་གཟིགས་སྣང་སོགས་ཞེ་ཚིག་མང་པོ་ཞིག་གྲུབ་པ་བཞིན།བཞོན་པའི་ཞེ་ཚིག་ཆིབས་ཞེས་པ་ལས།བཞོན་བྱ་རྟ་དྲེལ་སོགས་ལ་ཆིབས་པ་རྟ་ཆས་ལ་ཆིབས་ཆས་རྟ་དྲེལ་ལ་དོ་དམ་བྱེད་མཁན་གཙོ་བོར་ཆིབས་དཔོན་རྟ་ལ་གཡོག་བྱེད་མཁན་ལ་ཆིབས་གཡོགརྟ་དྲེལ་བཞོན་སྟེགས་ལ་ཆིབས་བཀྱག་སོགས་ཀྱི་ཞེ་ཚིག་མང་པོ་ཞིག་གྲུབ་ཡོད།